हुडा कर्मियों ने मांगों को लेकर की मीटिंग
सोनीपत | हुडावर्करज यूनियन के सदस्यों ने मंगलवार को अपनी मांगों को लेकर सेक्टर-15 स्थित कार्यालय में गेट मीटिंग की। मीटिंग की अध्यक्षता सर्कल प्रधान मुकेश शर्मा ने की। वहीं प्रांतीय उप-प्रधान नरेश मलिक ने कहा कि अधीक्षक अभियंता कार्यालय में कई वर्ष पहले बनी वरिष्ठता सूची से छेड़छाड़ करके अपने चेहते लोगों को फायदा पहुंचाने की साजिश की जा रही है। खाली पड़े पदों पर पदोन्नति नहीं की जा रही। यहीं नहीं मकान रिपेयर में भी भेदभाव किया जा रहा है। कुछ कर्मचारियों के मकानों को जहां चमकाया जा रहा है वहीं अन्य पर कोई ध्यान नहीं है। सर्दी के मौसम में कुछ मकानों पर तो खिड़की दरवाजे भी नहीं चढाएं गए।
hin_Deva hin_Deva